Title: HAAPSALU LINNAVALITSUS
Author: Anu
Last saved by: Asta Urb

K O R R A L D U S

Haapsalu,	             10. september 2008 nr 612

Katastriüksuse jagamine ja  uutele
katastriüksustele aadresside kinnitamine
ja sihtotstarvete määramine

Vastavalt kehtivale detailplaneeringule on Haapsalu Maamõõdubüroo OÜ poolt koostatud katastrimõõdistamise toimikud, milledes jagatakse katastriüksus Kuuse tn 1 kolmeks  katastriüksuseks. Haapsalu Linnavalitsus tuvastas, et olemasolev katastriüksus on registreeritud maaregistris aadressiga Kuuse tn 1, Haapsalu, Läänemaa, tunnusega 18301:010:0890, pindalaga 16 097 m^2 ja sihtotstarbega ühiskondlike hoonete maa. Haapsalu Maamõõdubüroo OÜ poolt mõõdistatud katastriüksuste moodustamise toimikutest nähtub, et mõõdistamise tulemusel on maaüksuste Kuuse tn 1 uueks pindalaks saadud 14687 m^2, Lihula mnt 3a pindalaks saadud 1099 m^2 ja Tallinna mnt 2a pindalaks saadud 311 m^2. Lihula mnt 3a on ajutine maaüksus, mis on vajalik omandisuhete vormistamisel, et vastavalt planeeringule liita maaüksus katastriüksusega Lihula mnt 3, Haapsalu. Juhindudes maakatastriseaduse § 9 lg 4, § 18 lg 2, planeerimisseaduse § 9 lg 8, Vabariigi Valitsuse 20.12.2007 määrusest nr 251 “Aadressandmete süsteem”, Haapsalu Linnavalitsuse 19.03.2008 korraldusest nr 223 “Detailplaneeringu kehtestamine (Lihula mnt 1,3,5, Kuuse 1, Tallinna mnt 2,4,6, ja lähiala, Haapsalu)”, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 2 ja haldusmenetluse seadusest Haapsalu Linnavalitsus

k o r r a l d a b:

1. Jagada katastriüksus aadressiga Kuuse tn 1, Haapsalu, Läänemaa (katastritunnus 18301:010:0890, kinnistu registriosa nr 413032, omanik Haapsalu Linn) eraldi katastriüksusteks ja kinnitada uutele katastriüksustele aadressid (selgitava plaanina lisatud väljavõte detailplaneeringust) ning määrata neile sihtotstarbed alljärgnevalt:
1.1. katastriüksus aadressiga Kuuse tn 1, Haapsalu, Läänemaa, pindalaga 14687 m^2, sihtotstarbega 100 % ühiskondlike hoonete maa, katastriüksusel järgida asjaõigusseaduse § 158 “Tehnovõrgud ja -rajatised” sätestatud kitsendusi (kanalisatsioonitrass, termotrass, elektrikaabel, elektriõhuliin);
1.2. katastriüksus aadressiga Lihula mnt 3a, Haapsalu, pindalaga 1099 m^2, sihtotstarbega 100%  ärimaa, katastriüksusel järgida asjaõigusseaduse § 158 “Tehnovõrgud ja -rajatised” sätestatud kitsendusi (kanalisatsioonitrass, termotrass);  
1.3. katastriüksus aadressiga Tallinna mnt 2a, Haapsalu, pindalaga 311 m^2, sihtotstarbega 100% tootmismaa, katastriüksusel järgida asjaõigusseaduse § 158 “Tehnovõrgud ja -rajatised” sätestatud kitsendusi (termotrass);  

2. Korraldus teha teatavaks korralduse koopia saatmisega posti teel käesoleva korralduse punkti 1 kohaselt teostatud nimetuste muudatustest:
2.1 Fortum Elekter AS (Tööstuse tn 2, 90506 Haapsalu);
2.2 Lääne Politseiprefektuuri Haapsalu politseijaoskond (Lossiplats 4, 90502 Haapsalu);
2.3 AS Eesti Post Haapsalu postkontor (Nurme tn 2, 90501 Haapsalu);
2.4 Päästeamet Lääne-Eesti Keskus (Pikk tn 18, 80010 Pärnu);
2.5 Lääne Maavalitsus (Lahe tn 8, 90503 Haapsalu);
2.6 Elion Ettevõtted AS (Endla tn 16, 10142 Tallinn);
2.7 Haapsalu Veevärk AS (Haava tn 32, 90505 Haapsalu);
2.8 Regio AS (Riia tn 24, 51010 Tartu);
2.9 AS E.O.Map (Ilmatsalu tn 3A, 51014 Tartu).
3.Korralduse koopia teha allkirja vastu teatavaks linnavalitsuse ehitusjärelevalve spetsialistile (M. Jets) ja maakorraldusosakonnale (M.Kohtring), kellel teha korraldus ühes korralduse juurde kuuluva avalduse ja katastrimõõdistamise toimikute üleandmisega teatavaks allkirja vastu Lääne katastribüroole 15 päeva jooksul.
4.Korraldus jõustub teatavakstegemisest.
5.Korraldus avalikustada väljapanekuga linnavalitsuse fuajees.
6.Käesoleva korralduse peale võib esitada  halduskaebuse Tallinna Halduskohtule halduskohtmenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea				Erko Kalev
				Linnasekretär